section_heading: Internetska enciklopedija
paragraph_text: Internetska enciklopedija obuhvaća ogromnu bazu podataka korisnih informacija dostupnu putem World Wide Weba. Ideja za stvaranje besplatne enciklopedije koristeći Internet datira iz 1993. godine. Prvotna ideja (pod nazivom Interpedia) bila je stvoriti enciklopediju na Internetu kojoj će svatko moći doprinijeti svojim materijalima. Cijeli projekt nikada nije otišao dalje od faze planiranja zbog naglog razvoja World Wide Weba te sve naprednijih tražilica, odnosno sustava za pretraživanje.